लिंग निर्धारण प्रणाली
लिंग निर्धारण प्रणाली (sex-determination system) एक जीववैज्ञानिक प्रणाली है जो किसी जीव में लैंगिक विशेषताओं के विकास को निर्धारित करती है। जो जीव अपनी सन्तानें लैंगिक प्रजनन द्वारा उत्पन्न करते हैं, उन सभी जीवों में दो 'लिंग' होते हैं। स्तनियों, कीटों एवं उभयचरों, सभी एकलिंगी पादपों तथा कुछ मछलियों के गुणसूत्रों में वैसा ही लैंगिक भेद होता है जैसा कि मनुष्य में इसके विपरीत, पक्षियों, सरीसृपों, पतंगों व तितलियों (moths and butterflies) तथा कुछ उभयचरों और कुछ मछलियों में यह भेद उल्टा होता है, अर्थात् नर में लिंग गुणसूत्र समान (ZZ), परन्तु मादा में असमान (ZW) होते हैं।